Hiljuti langetas Riigikohus otsuse, milles selgitas käibemaksustamise põhimõtteid nõuete loovutamisel ja kohustuste üleandmisel. Vaidlus toimus selle üle, kas laenulepingust tuleneva kohustuse ülevõtmisel osutatakse käibemaksuga maksustatavat teenust või mitte. Selles asjas oli maksuhaldur leidnud, et kohustuse ülevõtmisega osutati teenust ja luges teenuse väärtuseks ülevõetud kohustuse eest tasutu summa, mis konkreetsel juhul oli ka ülevõetud kohustuse nimiväärtus. Maksuhaldur määras kohustuse üle võtnud isikule käibemaksu 20% nõude nimiväärtusest.